http://www.thaigov.go.th

วันนี้ (28 มีนาคม 2560) เวลา 09.00 น. ณ ห้องประชุม 501 ตึกบัญชาการ 1 ทำเนียบรัฐบาล

พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี

​ ภายหลังเสร็จสิ้นการประชุม พลโท สรรเสริญ แก้วกำเนิด โฆษกประจำสำนักนายกรัฐมนตรี พร้อมด้วย พันเอก อธิสิทธิ์ ไชยนุวัติ และพันเอกหญิง ทักษดา สังขจันทร์ ผู้ช่วยโฆษกประจำสำนักนายกรัฐมนตรี ได้ร่วมแถลงผลการประชุมคณะรัฐมนตรี ซึ่งสรุปสาระสำคัญดังนี้

|  |
| --- |
| **กฎหมาย** |

1. เรื่อง ขอปรับปรุงแก้ไขกฎหมายเพื่อขยายขอบเขตการทำธุรกิจและแก้ไขข้อขัดข้องใน การดำเนินกิจการของธนาคารอาคารสงเคราะห์ (ร่างกฎหมาย รวม 3 ฉบับ)

2. เรื่อง ร่างพระราชบัญญัติยกเลิกกฎหมายบางฉบับที่หมดความจำเป็นหรือซ้ำซ้อนกับ กฎหมายอื่น (ฉบับที่ ..) พ.ศ. ....

3. เรื่อง ร่างพระราชบัญญัติลิขสิทธิ์ (ฉบับที่ ..) พ.ศ. .... (ในส่วนที่เกี่ยวกับข้อยกเว้นการ ละเมิดลิขสิทธิ์สำหรับคนพิการ) เพื่อรองรับการเข้าเป็นภาคีสนธิสัญญามาร์ราเคช

4. เรื่อง ร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติจราจร

ทางบก พ.ศ. 2522 (การกำหนดปริมาณแอลกอฮอล์ในเลือดที่เหมาะสม)

5. เรื่อง ร่างกฎกระทรวงภาชนะบรรจุก๊าซปิโตรเลียมเหลว พ.ศ. ....

6. เรื่อง ร่างกฎกระทรวงกำหนดอัตราค่าธรรมเนียมเกี่ยวกับการใช้พลังงานนิวเคลียร์และ รังสี พ.ศ. ....

7. เรื่อง ร่างกฎกระทรวงกำหนดหลักเกณฑ์และวิธีการใช้อุปกรณ์อิเล็กทรอนิกส์หรือ อุปกรณ์อื่นใดในการติดตามตัวผู้ถูกคุมความประพฤติ พ.ศ. ....

*8. เรื่อง ร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วย การยกเว้นรัษฎากร (มาตรการภาษีเพื่อช่วยเหลือและฟื้นฟูผู้ได้รับผลกระทบ อุทกภัยในภาคใต้)*

|  |
| --- |
| **เศรษฐกิจ- สังคม** |

9. เรื่อง การดำเนินการตามมติคณะกรรมการพืชน้ำมันและน้ำมันพืช

10. เรื่อง ขอเพิ่มกรอบอัตรากำลังข้าราชการ (กระทรวงแรงงาน)

11. เรื่อง หลักเกณฑ์ วิธีการ และเงื่อนไขการกำหนดค่าใช้จ่ายในการดำเนินการผู้ป่วย ฉุกเฉินวิกฤต

12. เรื่อง ยุทธศาสตร์การพัฒนาบุคลากรด้านโลจิสติกส์และซัพพลายเชน

ปี พ.ศ. 2560-2564

13. เรื่อง (ร่าง) แผนปฏิบัติการจัดการความหลากหลายทางชีวภาพ พ.ศ. 2560 – 2564

14. เรื่อง การเตรียมการป้องกันและแก้ไขปัญหาภัยแล้ง ปี 2560

15. เรื่อง การเป็นเจ้าภาพจัดการแข่งขันวิทยาศาสตร์โลกและอวกาศโอลิมปิกระหว่าง ประเทศครั้งที่ 12 ในประเทศไทย พ.ศ. 2561

|  |
| --- |
| **ต่างประเทศ** |

16. เรื่อง ขอความเห็นชอบการเข้าเป็นภาคีสนธิสัญญามาร์ราเคช ภายใต้มาตรา 23 ของ รัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557

17. เรื่อง ขออนุมัติลงนามความตกลงระหว่างรัฐบาลแห่งราชอาณาจักรไทยและรัฐบาลแห่ง รัฐอิสราเอลว่าด้วยความร่วมมือด้านการเกษตร

18. เรื่อง ขออนุมัติการจัดทำและลงนามร่างบันทึกความเข้าใจว่าด้วยการดำเนินการตาม ความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขงในระยะแรก

19. เรื่อง พิธีสาร 2 การกำหนดที่ทำการพรมแดน (Designation of Frontier Posts) และ ภาคผนวก ที่ทำการพรมแดนในระยะเริ่มต้น ภายใต้กรอบความตกลงอาเซียนว่า ด้วยการอำนวยความสะดวกในการขนส่งสินค้าผ่านแดน (ASEAN FrameworkAgreement on the Facilitation of Goods in Transit: AFAFGIT)

20. เรื่อง บันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐ อินเดียว่าด้วยความร่วมมือในการควบคุมยาเสพติด วัตถุที่ออกฤทธิ์ต่อจิตและ ประสาท สารตั้งต้นและเคมีภัณฑ์ และการใช้ยาในทางที่ผิด

21. เรื่อง การเสนอชื่อสำนักงานการตรวจเงินแผ่นดินเข้ารับการคัดเลือกเป็นคณะกรรมการ ผู้ตรวจสอบภายนอกแห่งสหประชาชาติ (United Nations Board of Auditors) และผู้ตรวจสอบภายนอก (External Auditor) ของหน่วยงานภายใต้องค์การ สหประชาชาติหรือหน่วยงานระหว่างประเทศอื่น

22. เรื่อง การเสนอโขนและนวดไทย เป็นรายการตัวแทนมรดกวัฒนธรรมที่จับต้องไม่ได้ของ มนุษยชาติต่อยูเนสโก

|  |
| --- |
| **แต่งตั้ง** |

23. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับ ทรงคุณวุฒิ (สำนักนายกรัฐมนตรี)

24. เรื่อง การเปิดสถานกงสุลกิตติมศักดิ์สหรัฐเม็กซิโกประจำจังหวัดระยองและการแต่งตั้ง นายอัศวิน เตชะเจริญวิกุล ให้ดำรงตำแหน่ง กงสุลกิตติมศักดิ์สหรัฐเม็กซิโกประจำ จังหวัดระยอง (กระทรวงการต่างประเทศ)

25. เรื่อง การแต่งตั้งโฆษกกระทรวงแรงงานและรองโฆษกกระทรวงแรงงาน (ฝ่ายข้าราชการ ประจำ)

26. เรื่อง การแต่งตั้งกรรมการอื่นในคณะกรรมการปฏิรูปที่ดินเพื่อเกษตรกรรม

27. เรื่อง แต่งตั้งกรรมการผู้ทรงคุณวุฒิในคณะกรรมการบริหารสำนักงานพัฒนาการวิจัย การเกษตร

28. เรื่อง การแต่งตั้งกรรมการผู้ทรงคุณวุฒิในคณะกรรมการมาตรวิทยาแห่งชาติ

**\*\*\*\*\*\*\*\*\*\*\*\*\*\*\*\*\*\*\***

สำนักโฆษก สำนักเลขาธิการนายกรัฐมนตรี โทร. 0 2288-4396

|  |
| --- |
| **กฎหมาย** |

**1. เรื่อง ขอปรับปรุงแก้ไขกฎหมายเพื่อขยายขอบเขตการทำธุรกิจและแก้ไขข้อขัดข้องในการดำเนินกิจการของธนาคารอาคารสงเคราะห์ (ร่างกฎหมาย รวม 3 ฉบับ)**

คณะรัฐมนตรีมีมติอนุมัติและรับทราบตามที่กระทรวงการคลัง (กค.) เสนอ ดังนี้

1. อนุมัติหลักการร่างพระราชบัญญัติธนาคารอาคารอาคารสงเคราะห์ (ฉบับที่ ..) พ.ศ. ....

และให้ส่งสำนักงานคณะกรรมการกฤษฎีกาตรวจพิจารณา แล้วส่งให้คณะกรรมการประสานงานสภานิติบัญญัติแห่งชาติพิจารณา ก่อนเสนอสภานิติบัญญัติแห่งชาติต่อไป

2. อนุมัติหลักการร่างพระราชกฤษฎีกากำหนดกิจการอันพึงเป็นงานธนาคารของอาคารสงเคราะห์

(ฉบับที่ ..) พ.ศ. .... และให้ส่งสำนักงานคณะกรรมการกฤษฎีกาตรวจพิจารณา โดยให้รับความเห็นของ ธนาคารแห่งประเทศไทยไปประกอบไปการพิจารณาด้วย แล้วดำเนินการต่อไปได้

3. อนุมัติหลักการร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติ ธนาคารอาคารสงเคราะห์ พ.ศ. 2496 และให้ส่งสำนักงานคณะกรรมการกฤษฎีกาตรวจพิจารณา แล้วดำเนินการต่อไปได้

**สาระสำคัญของร่างกฎหมาย**

**1. ร่างพระราชบัญญัติธนาคารอาคารอาคารสงเคราะห์ (ฉบับที่ ..) พ.ศ. ....**

* 1. แก้ไขวัตถุประสงค์ของ ธอส. ให้รองรับการให้สินเชื่อเพื่อผู้สูงอายุ (Reverse

Mortgage :RM) ซึ่งมีลักษณะคล้ายกับสินเชื่อที่อยู่อาศัยแต่มีรูปแบบในทางตรงกันข้าม โดย RM จะเป็นผลิตภัณฑ์ทางการเงินที่ผู้กู้จำนองที่อยู่อาศัยซึ่งปลอดภาระไว้เป็นหลักประกันกับสถาบันการเงินเพื่อขอรับเงินเป็นงวด ๆ ตามที่ตกลงกันเอาไว้ ซึ่งจะช่วยส่งเสริมการพัฒนาคุณภาพชีวิตของกลุ่มผู้สูงอายุที่มีที่อยู่อาศัยเป็นของตนเอง และรองรับการเปลี่ยนแปลงเชิงโครงสร้างของประชากรในอนาคต ซึ่งปัจจุบัน ธอส. ไม่สามารถให้บริการ RM เนื่องจากไม่อยู่ภายใต้วัตถุประสงค์ในการสนับสนุนให้ประชาชนมีที่อยู่อาศัย

1.2 แก้ไขปรับปรุงองค์ประกอบของคณะกรรมการ ธอส.จากผู้ว่าการการเคหะแห่งชาติ เป็นผู้แทนจากกระทรวงการพัฒนาสังคมและความมั่นคงของมนุษย์ ซึ่งเป็นหน่วยงานกำกับดูแลการเคหะแห่งชาติ เพื่อป้องกันปัญหาความขัดแย้งทางผลประโยชน์ เนื่องจากการเคหะแห่งชาติมีการประกอบธุรกิจที่คล้ายคลึงกับ ธอส.

1.3 แก้ไขอำนาจในการแต่งตั้งและถอดถอนกรรมการผู้จัดการจากปัจจุบันที่เป็นอำนาจของ

คณะรัฐมนตรี โดยแก้ไขให้เป็นอำนาจของคณะกรรมการ ธอส. โดยความเห็นชอบของรัฐมนตรี ว่าการกระทรวงการคลัง เพื่อให้สอดคล้องกับสถาบันการเงินเฉพาะกิจอื่น เช่น ธนาคารออมสิน ธนาคารเพื่อการเกษตรและสหกรณ์การเกษตร เป็นต้น

* 1. แก้ไขเพิ่มเติมบทเร่งรัดในการแต่งตั้งประธานกรรมการหรือกรรมการในกรณีที่ประธาน

กรรมการหรือกรรมการพ้นจากตำแหน่งก่อนครบวาระ รวมทั้งปรับปรุงข้อกำหนดเกี่ยวกับการประชุมคณะกรรมการ ธอส. ในกรณีที่ประธานกรรมการหรือกรรมการว่างลง

1.5 แก้ไขเพิ่มเติมหลักเกณฑ์การนับองค์ประชุม และการเลือกประธานในที่ประชุมในกรณีที่ตำแหน่งประธานกรรมการว่างลง ไม่อยู่ในที่ประชุม หรือไม่อาจปฏิบัติหน้าที่ได้

1.6 แก้ไขอำนาจในการวางข้อบังคับว่าด้วยระเบียบปฏิบัติของพนักงาน การวางข้อบังคับ

เกี่ยวกับการดำเนินงาน และการกำหนดอัตราเงินเดือนของพนักงานธนาคารจากปัจจุบันที่กำหนดให้ต้องได้รับ ความเห็นชอบ จากรัฐมนตรีว่าการกระทรวงการคลัง แก้ให้เป็นอำนาจของคณะกรรมกรร ธอส. เพื่อให้สอดคล้องกับสถาบันการเงินเฉพาะกิจอื่น

* 1. แก้ไขอำนาจในการออกและขายพันธบัตร หุ้นกู้ ตราสารอื่นใด การกู้ยืมเงินโดยวิธี

อื่นใด จากปัจจุบันที่ต้องได้รับความเห็นชอบจากคณะรัฐมนตรี แก้ไขให้เป็นอำนาจของคณะกรรมการ ธอส.

* 1. แก้ไขเพิ่มเจิมให้ ธอส. มีอำนาจในการออกและขยายสลากออมทรัพย์

**2. ร่างพระราชกฤษฎีกากำหนดกิจการอันพึงเป็นงานธนาคารของอาคารสงเคราะห์**

**(ฉบับที่ ..) พ.ศ. ....** ขยายขอบเขตการทำธุรกิจโดยกำหนดให้ ธอส. สามารถประกอบธุรกิจรับประกันสินเชื่อที่อยู่อาศัย ธุรกิจประเมินมูลค่าทรัพย์สิน ธุรกิจการรับจัดทำสัญญาและจดทะเบียนสิทธิและนิติกรรม การเป็นนายหน้าประกันวินาศภัยและประกันชีวิต และการให้บริการเงินอิเล็กทรอนิกส์

**3. ร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติธนาคาร**

**อาคารสงเคราะห์ พ.ศ. 2496**

3.1 แก้ไขขอบเขตการให้กู้ยืมเงินที่ต้องจ่ายคืนเมื่อทวงถาม โดยให้ ธอส. สามารถให้กู้ยืมเงินแก่สถาบันการเงินเฉพาะกิจได้ด้วย

3.2 แก้ไขเงื่อนไขการซื้อตั๋วเงินหรือตราสารเปลี่ยนมือ โดยให้ ธอส. สามารถซื้อตั๋วเงินหรือตราสารเปลี่ยนมือได้โดยไม่มีข้อจำกัดในเรื่องอายุของตั๋วเงินหรือตราสารเปลี่ยนมือ

3.3แก้ไขอำนาจในการซื้อหรือรับโอน การขายหรือจำหน่ายสินทรัพย์ประเภทสินเชื่อที่อยู่อาศัย โดยให้เป็นอำนาจของ ธอส.

**2. เรื่อง ร่างพระราชบัญญัติยกเลิกกฎหมายบางฉบับที่หมดความจำเป็นหรือซ้ำซ้อนกับกฎหมายอื่น (ฉบับที่ ..) พ.ศ. ....**

คณะรัฐมนตรีมีมติเห็นชอบร่างพระราชบัญญัติยกเลิกกฎหมายบางฉบับที่หมดความจำเป็นหรือซ้ำซ้อนกับกฎหมายอื่น (ฉบับที่ ..) พ.ศ. ....ตามที่สำนักงานคณะกรรมการกฤษฎีกา (สคก.) เสนอ แล้วส่งให้คณะกรรมการประสานงานสภานิติบัญญัติแห่งชาติพิจารณา ก่อนเสนอสภานิติบัญญัตติแห่งชาติต่อไป

**สาระสำคัญของร่างพระราชบัญญัติ** เป็นการกำหนดให้ยกเลิกกฎหมายที่หมดความจำเป็นหรือซ้ำซ้อนกับกฎหมายอื่นเพิ่มเติม รวม 3 ฉบับ ได้แก่ 1. พระราชบัญญัติปันส่วนน้ำมันเชื้อเพลิง พุทธศักราช 2483 2. พระราชบัญญัติควบคุมแร่ดีบุก พ.ศ. 2514 3. พระราชบัญญัติการประกอบอาชีพงานก่อสร้าง พ.ศ. 2522 และพระราชบัญญัติการประกอบอาชีพงานก่อสร้าง (ฉบับที่ 2) พ.ศ. 2524

**3. เรื่อง ร่างพระราชบัญญัติลิขสิทธิ์ (ฉบับที่ ..) พ.ศ. .... (ในส่วนที่เกี่ยวกับข้อยกเว้นการละเมิดลิขสิทธิ์สำหรับคนพิการ) เพื่อรองรับการเข้าเป็นภาคีสนธิสัญญามาร์ราเคช**

คณะรัฐมนตรีมีมติอนุมัติหลักการร่างพระราชบัญญัติลิขสิทธิ์ (ฉบับที่ ..) พ.ศ. .... (ในส่วนที่เกี่ยวกับข้อยกเว้นการละเมิดลิขสิทธิ์สำหรับคนพิการ) เพื่อรองรับการเข้าเป็นภาคีสนธิสัญญามาร์ราเคช ตามที่กระทรวงพาณิชย์ (พณ.) เสนอ และให้ส่งสำนักงานกรรมการกฤษฎีกาตรวจพิจารณา แล้วส่งให้คณะกรรมการประสานงาน สภานิติบัญญัติแห่งชาติพิจารณา ก่อนเสนอสภานิติบัญญัติแห่งชาติต่อไป เมื่อสภานิติบัญญัติแห่งชาติได้ให้ความเห็นชอบสนธิสัญญามาร์ราเคช ตามที่กระทรวงการพัฒนาสังคมและความมั่นคงของมนุษย์เสนอแล้ว และให้ พณ.

รับความเห็นของสำนักงานคณะกรรมการพัฒนาการเศรษฐกิจและสังคมแห่งชาติไปพิจารณาดำเนินการต่อไปด้วย

**สาระสำคัญของร่างพระราชบัญญัติ**

1. กำหนดให้ยกเลิกบทบัญญัติเกี่ยวกับข้อยกเว้นการละเมิดลิขสิทธิ์เพื่อประโยชน์ของคนพิการทางการเห็น คนพิการทางการได้ยิน คนพิการทางสติปัญญา คนพิการทางการเรียนรู้หรือความบกพร่องอื่นตามที่กำหนดในกฎกระทรวง

                   2. กำหนดให้องค์กรผู้จัดทำสามารถทำซ้ำหรือดัดแปลง ซึ่งงานอันมีลิขสิทธิ์ที่นำออกโฆษณาหรือเผยแพร่ต่อสาธารณชนแล้ว โดยความยินยอมของเจ้าของลิขสิทธิ์ และให้องค์กรผู้จัดทำเผยแพร่สำเนางานอันมีลิขสิทธิ์เพื่อประโยชน์ของคนพิการได้ หากเป็นการกระทำเพื่อประโยชน์ของคนพิการทางการเห็น คนพิการทางการ ได้ยิน คนพิการทางสติปัญญา คนพิการทางการเรียนรู้หรือความบกพร่องอื่นตามที่กำหนดในกฎกระทรวง ซึ่งจะต้องไม่เป็นการกระทำเพื่อหากำไร และต้องไม่ขัดต่อการแสวงหาประโยชน์จากงานอันมีลิขสิทธิ์ตามปกติของเจ้าของลิขสิทธิ์ และไม่กระทบกระเทือนถึงสิทธิอันชอบด้วยกฎหมายของเจ้าของลิขสิทธิ์เกินสมควร

                   3. กำหนดรูปแบบของการทำซ้ำหรือดัดแปลง องค์กรผู้จัดทำ หลักเกณฑ์และวิธีการดำเนินการ

เพื่อทำซ้ำ ดัดแปลง หรือเผยแพร่ต่อสาธารณชน ให้เป็นไปตามที่รัฐมนตรีประกาศกำหนดในราชกิจจานุเบกษา

                   4. กำหนดให้ข้อยกเว้นการละเมิดลิขสิทธิ์เพื่อประโยชน์ของคนพิการนี้ใช้บังคับกับสิทธิของนักแสดงด้วย

**4. เรื่อง ร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติจราจรทางบก พ.ศ. 2522 (การกำหนดปริมาณแอลกอฮอล์ในเลือดที่เหมาะสม)**

คณะรัฐมนตรีมีมติอนุมัติหลักการร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติจราจรทางบก พ.ศ. 2522 (การกำหนดปริมาณแอลกอฮอล์ในเลือดที่เหมาะสม) ตามที่สำนักงานตำรวจแห่งชาติเสนอ และให้ส่งสำนักงานคณะกรรมการกฤษฎีกาตรวจพิจารณาแล้วดำเนินการต่อไปได้

**สาระสำคัญของร่างกฎกระทรวง**

แก้ไขเพิ่มเติมกฎกระทรวง ฉบับที่ 16 (พ.ศ. 2537) ออกตามความในพระราชบัญญัติจราจรทางบก พ.ศ. 2522 เพื่อปรับปรุงเกณฑ์ปริมาณแอลกอฮอล์ในเลือด ที่ให้ถือว่าเมาสุราในขณะขับรถ สำหรับผู้ขับขี่ซึ่งมีอายุ ไม่ถึง 20 ปีบริบูรณ์ ผู้ขับขี่ซึ่งไม่มีใบอนุญาตขับรถ หรือผู้ขับขี่ซึ่งได้รับใบอนุญาตขับรถชั่วคราว ดังนี้

|  |  |
| --- | --- |
| **กฎกระทรวง ฉบับที่ 16 (พ.ศ. 2537) ออกตามความใน พ.ร.บ. จราจรทางบก พ.ศ. 2522** | **ร่างกฎกระทรวงฯ ตามที่ ตช. เสนอ** |
| **ข้อ 3** ถ้ามีปริมาณแอลกอฮอล์ในเลือดดังต่อไปนี้ให้ถือว่าเมาสุรา  **(1) กรณีตรวจวัดจากเลือด เกิน 50 มิลลิกรัมเปอร์เซ็นต์**  (2) กรณีตรวจวัดจากลมหายใจหรือปัสสาวะ ให้เทียบปริมาณแอลกอฮอล์โดยใช้ปริมาณแอลกอฮอล์ในเลือดเป็นเกณฑ์มาตรฐานดังนี้  (ก) กรณีตรวจวัดจากลมหายใจ ให้ใช้ค่าสัมประสิทธิ์ในการแปลงค่าเท่ากับ 2,000  (ข) กรณีตรวจวัดจากปัสสาวะ ให้ใช้ค่าสัมประสิทธิ์ในการแปลงค่าเท่ากับเศษ 1 ส่วน 1.3 | ข้อ 1 ให้ยกเลิกความในข้อ 3 ของกฎกระทรวง ฉบับที่ 16 (พ.ศ. 2537) ออกตามความใน พ.ร.บ. จราจรทางบก พ.ศ. 2522 และให้ใช้ความต่อไปนี้แทน  **“ข้อ 3** ถ้ามีปริมาณแอลกอฮอล์ในเลือดดังต่อไปนี้ ให้ถือว่าเมาสุรา  **(1) กรณีตรวจวัดจากเลือด ให้ถือเกณฑ์ดังต่อไปนี้**  **(ก) ผู้ขับขี่ซึ่งมีอายุไม่ถึงยี่สิบปีบริบูรณ์ มีปริมาณแอลกอฮอล์เกิน 20 มิลลิกรัมเปอร์เซ็นต์**  **(ข) ผู้ขับขี่ซึ่งไม่มีใบอนุญาตขับรถ หรือผู้ขับขี่ซึ่งได้รับใบอนุญาตขับรถชั่วคราวมีปริมาณแอลกอฮอล์เกิน 20 มิลลิกรัมเปอร์เซ็นต์**  **(ค) บุคคลอื่นนอกจาก (ก) และ (ข) มีปริมาณแอลกอฮอล์เกิน 50 มิลลิกรัมเปอร์เซ็นต์**  (2) กรณีตรวจวัดจากลมหายใจหรือปัสสาวะ ให้เทียบปริมาณแอลกอฮอล์โดยใช้ปริมาณแอลกอฮอล์ในเลือดเป็นเกณฑ์มาตรฐานดังนี้  (ก) กรณีตรวจวัดจากลมหายใจ ให้ใช้ค่าสัมประสิทธิ์ในการแปลงค่าเท่ากับ 2,000  (ข) กรณีตรวจวัดจากปัสสาวะให้ใช้ค่าสัมประสิทธิ์ในการแปลงค่าเท่ากับเศษ 1 ส่วน 1.3” |

**5. เรื่อง ร่างกฎกระทรวงภาชนะบรรจุก๊าซปิโตรเลียมเหลว พ.ศ. ....**

คณะรัฐมนตรีมีมติเห็นชอบร่างกฎกระทรวงภาชนะบรรจุก๊าซปิโตรเลียมเหลว พ.ศ. .... ที่สำนักงานคณะกรรมการกฤษฎีกาตรวจพิจารณาแล้ว ตามที่กระทรวงพลังงาน (พน.) เสนอ และให้ดำเนินการต่อไปได้ และมอบหมายให้ พน. รับความเห็นของสำนักงานคณะกรรมการพัฒนาการเศรษฐกิจและสังคมแห่งชาติไปพิจารณาดำเนินการต่อไปด้วย

**สาระสำคัญของร่างกฎกระทรวง**

1. กำหนดให้กฎกระทรวงนี้ใช้บังคับเมื่อพ้นกำหนด 180 วัน นับแต่วันประกาศในราชกิจจานุเบกษา

2. กำหนดประเภทของภาชนะบรรจุก๊าซปิโตรเลียมเหลว โดยแบ่งเป็น 5 ประเภท ได้แก่ กระป๋องก๊าซปิโตรเลียมเหลว ถังก๊าซปิโตรเลียมเหลวหุงต้ม ถังก๊าซปิโตรเลียมเหลวรถยนต์ ถังเก็บและจ่ายก๊าซปิโตรเลียมเหลว และถังขนส่งก๊าซปิโตรเลียมเหลว

3. กำหนดลักษณะของภาชนะบรรจุก๊าซปิโตรเลียมเหลว ทั้ง 5 ประเภท โดยกำหนดลักษณะของกระป๋องก๊าซปิโตรเลียมเหลวและถังก๊าซปิโตรเลียมเหลวหุงต้มต้องเป็นไปตามมาตรฐานผลิตภัณฑ์อุตสาหกรรมตามกฎหมายว่าด้วยมาตรฐานผลิตภัณฑ์อุตสาหกรรม กำหนดลักษณะของถังก๊าซปิโตรเลียมเหลวรถยนต์ต้องเป็นไปตามกฎหมายว่าด้วยรถยนต์และกฎหมายว่าด้วยการขนส่งทางบก กำหนดลักษณะถังเก็บและจ่ายก๊าซปิโตรเลียมเหลว และถังขนส่งก๊าซปิโตรเลียมเหลวต้องเป็นไปตามมาตรฐานที่ได้กำหนดไว้ในร่างกฎกระทรวงนี้

4. กำหนดหลักเกณฑ์การทดสอบและตรวจสอบภาชนะบรรจุก๊าซปิโตรเลียมเหลว

5. กำหนดข้อห้ามการใช้ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลว

6. กำหนดบทเฉพาะกาล ให้ภาชนะบรรจุก๊าซปิโตรเลียมเหลวที่มีอยู่ก่อนวันที่กฎกระทรวงนี้ใช้บังคับและมีลักษณะถูกต้อง ได้รับยกเว้นไม่ต้องปฏิบัติตามข้อกำหนดที่ได้กำหนดไว้ในร่างกฎกระทรวงนี้

**6. เรื่อง ร่างกฎกระทรวงกำหนดอัตราค่าธรรมเนียมเกี่ยวกับการใช้พลังงานนิวเคลียร์และรังสี พ.ศ. ....**

คณะรัฐมนตรีมีมติอนุมัติหลักการร่างกฎกระทรวงกำหนดอัตราค่าธรรมเนียมเกี่ยวกับการใช้พลังงานนิวเคลียร์และรังสี พ.ศ. .... ตามที่กระทรวงวิทยาศาสตร์และเทคโนโลยี (วท.) เสนอ และให้ส่งสำนักงานคณะกรรมการกฤษฎีกาตรวจพิจารณา แล้วดำเนินการต่อไปได้

ทั้งนี้ ให้ วท. รับความเห็นของกระทรวงทรัพยากรธรรมชาติและสิ่งแวดล้อมและสำนักงานคณะกรรมการพัฒนาการเศรษฐกิจและสังคมแห่งชาติไปพิจารณาดำเนินการต่อไปด้วย

**สาระสำคัญของร่างกฎกระทรวง**

กำหนดอัตราค่าธรรมเนียมสำหรับผู้ขอรับใบอนุญาตใช้พลังงานนิวเคลียร์และรังสี และยกเว้นค่าธรรมเนียมสำหรับผู้ขอรับใบอนุญาตที่เป็นหน่วยงานของรัฐ ตามพระราชบัญญัติพลังงานนิวเคลียร์เพื่อสันติ

พ.ศ. 2559

**7. เรื่อง ร่างกฎกระทรวงกำหนดหลักเกณฑ์และวิธีการใช้อุปกรณ์อิเล็กทรอนิกส์หรืออุปกรณ์อื่นใดในการติดตามตัวผู้ถูกคุมความประพฤติ พ.ศ. ....**

คณะรัฐมนตรีมีมติอนุมัติหลักการร่างกฎกระทรวงกำหนดหลักเกณฑ์และวิธีการใช้อุปกรณ์อิเล็กทรอนิกส์หรืออุปกรณ์อื่นใดในการติดตามตัวผู้ถูกคุมความประพฤติ พ.ศ. .... ตามที่กระทรวงยุติธรรม (ยธ.) เสนอ และให้ส่งสำนักงานคณะกรรมการกฤษฎีกาตรวจพิจารณาเป็นเรื่องด่วนแล้วดำเนินการต่อไปได้ และมอบหมายให้กระทรวงยุติธรรมรับความเห็นของสำนักงาน ก.พ. ไปพิจารณาดำเนินการต่อไปด้วย

**สาระสำคัญของร่างกฎกระทรวง**

1. กำหนดนิยามคำว่า “อุปกรณ์อิเล็กทรอนิกส์” “อุปกรณ์อื่นใด” และ “ศูนย์ควบคุมการติดตามด้วยระบบอิเล็กทรอนิกส์” เพื่อให้เกิดความชัดเจน

*2. กำหนดให้การใช้อุปกรณ์อิเล็กทรอนิกส์หรืออุปกรณ์อื่นใดในการติดตามตัวผู้ถูกคุมความประพฤติต้องเป็นไปตามเงื่อนไขการคุมความประพฤติที่ศาล หรือเจ้าพนักงานผู้มีอำนาจสั่ง ในกรณีที่ผู้ถูกคุมความประพฤติเป็นเด็กหรือเยาวชนกำหนดให้บิดามารดา ผู้ปกครอง หรือบุคคลที่เด็กหรือเยาวชนพักอาศัยอยู่ด้วย บุคคลหรือองค์กรที่รับดูแลเด็กหรือเยาวชน หรือบุคคลที่เด็กหรือเยาวชนร้องขอ เข้ามาร่วมอยู่ด้วย*

*3. กำหนดวิธีการใช้อุปกรณ์อิเล็กทรอนิกส์หรืออุปกรณ์อื่นใด ให้พนักงานคุมประพฤติเป็นผู้ดำเนินการตามวิธีการที่กำหนด เริ่มจากการปฐมนิเทศ ชี้แจงเงื่อนไข การคุมความประพฤติด้วยอุปกรณ์อิเล็กทรอนิกส์หรืออุปกรณ์อื่นใด จากนั้นทำการติดอุปกรณ์ฯ แจ้งศูนย์ควบคุมการติดตามด้วยระบบอิเล็กทรอนิกส์ ดำเนินการเปิดสัญญาณการทำงานเข้าสู่ระบบ และในระหว่างการใช้อุปกรณ์ฯ กรณีมีสัญญาณเตือนจากศูนย์ควบคุมการติดตามด้วยระบบอิเล็กทรอนิกส์ พนักงานคุมประพฤติจะเป็นผู้ตรวจสอบว่าเป็นสัญญาณเตือนอันเนื่องมาจากการจงใจฝ่าฝืนเงื่อนไขหรือไม่ หากพบว่าเป็นกรณีจงใจฝ่าฝืนเงื่อนไขหรือข้อปฏิบัติ ให้พนักงานคุมประพฤติรายงานศาล หรือเจ้าพนักงานผู้มีอำนาจโดยเร็วเพื่อมีคำสั่งต่อไป และเมื่อครบกำหนดระยะเวลาตามเงื่อนไข หรือเมื่อมีคำสั่งจากศาลหรือเจ้าพนักงานผู้มีอำนาจเพิกถอนการใช้ ให้พนักงานคุมประพฤติปลดอุปกรณ์ฯ โดยมิชักช้า*

*4. กำหนดให้มีศูนย์ควบคุมการติดตามด้วยระบบอิเล็กทรอนิกส์ มีหน้าที่ควบคุมดูแลระบบและการทำงานของอุปกรณ์อิเล็กทรอนิกส์หรืออุปกรณ์อื่นใด ตรวจสอบคุณภาพสัญญาณให้พร้อมใช้งานตลอดเวลา รับแจ้งข้อมูลผู้ถูกคุมความประพฤติและบันทึกลงระบบเกี่ยวกับข้อมูลส่วนบุคคล ตรวจสอบและส่งสัญญาณเตือนไปที่พนักงานคุมประพฤติ เมื่อพบหรือกรณีเป็นที่สงสัยว่าผู้ถูกคุมความประพฤติกระทำผิดเงื่อนไขการใช้อุปกรณ์แก้ไขปัญหาเมื่อระบบหรืออุปกรณ์อิเล็กทรอนิกส์หรืออุปกรณ์อื่นใดมีข้อขัดข้อง รวมทั้ง การประเมินประสิทธิภาพของระบบ*

***8. เรื่อง ร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อช่วยเหลือและฟื้นฟูผู้ได้รับผลกระทบอุทกภัยในภาคใต้)***

*คณะรัฐมนตรีมีมติเห็นชอบร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อช่วยเหลือและฟื้นฟูผู้ได้รับผลกระทบอุทกภัยในภาคใต้) ที่สำนักงานคณะกรรมการกฤษฎีกาตรวจพิจารณาแล้วและให้ดำเนินการต่อไปได้*

***สาระสำคัญของร่างกฎกระทรวง***

*1. กำหนดให้เงินได้พึงประเมินเท่าที่ผู้มีเงินได้ซึ่งได้รับความเสียหายจากอุทกภัยได้จ่ายในระหว่างวันที่ 1 ธันวาคม พ.ศ. 2559 ถึงวันที่ 31 พฤษภาคม พ.ศ. 2560 เป็นค่าซ่อมแซมหรือค่าวัสดุหรืออุปกรณ์ในการซ่อมแซมทรัพย์สินที่ได้รับความเสียหายจากอุทกภัย เป็นเงินได้พึงประเมินที่ได้รับยกเว้นไม่ต้องรวมคำนวณเพื่อเสียภาษีเงินได้ดังต่อไปนี้*

*1.1 เงินได้เท่าที่จ่ายเป็นค่าซ่อมแซมหรือค่าวัสดุหรืออุปกรณ์ในการซ่อมแซมอาคารหรือทรัพย์สินที่ประกอบติดตั้งในลักษณะถาวรกับตัวอาคารหรือในที่ดินอันเป็นที่ตั้งของอาคาร หรือห้องชุดในอาคารชุดหรือทรัพย์สินที่ประกอบติดตั้งในลักษณะถาวรกับห้องชุดในอาคารชุดตามจำนวนที่จ่ายจริงแต่รวมกันทั้งหมดแล้วไม่เกินหนึ่งแสนบาท*

1.2 เงินได้เท่าที่จ่ายเป็นค่าซ่อมแซมหรือค่าวัสดุหรืออุปกรณ์ในการซ่อมแซมรถหรืออุปกรณ์หรือสิ่งอำนวยความสะดวกในรถดังกล่าวที่เสียหายจากการถูกน้ำท่วมตามจำนวนที่จ่ายจริงแต่รวมกันทั้งหมดแล้วไม่เกินสามหมื่นบาท

2. การได้รับยกเว้นตามข้อ 1. ให้เป็นไปตามวิธีการและเงื่อนไขที่อธิบดีประกาศกำหนด

3. กำหนดให้ใช้บังคับสำหรับเงินได้พึงประเมินประจำปีภาษี พ.ศ. 2559 และเงินได้พึงประเมินประจำปีภาษี พ.ศ. 2560 และเมื่อรวมเงินได้พึงประเมินที่ได้รับยกเว้นตามข้อ 1.1 หรือ ข้อ 1.2 ในสองปีภาษีดังกล่าวแล้ว ต้องไม่เกินหนึ่งแสนบาทหรือสามหมื่นบาทแล้วแต่กรณี

|  |
| --- |
| **เศรษฐกิจ- สังคม** |

**9. เรื่องการดำเนินการตามมติคณะกรรมการพืชน้ำมันและน้ำมันพืช**

คณะรัฐมนตรีมีมติเห็นชอบตามที่รองนายกรัฐมนตรี (พลอากาศเอก ประจิน จั่นตอง) ในฐานะประธานกรรมการพืชน้ำมันและน้ำมันพืช เสนอ ดังนี้

1. เห็นชอบการเปิดตลาดสินค้ากากถั่วเหลือง ปี 2560 พิกัดอัตราศุลกากร 2304.00.90 เฉพาะรหัสสถิติ (2) กากถั่วเหลืองที่นำเข้ามาเพื่อใช้ในอุตสาหกรรมผลิตเพื่อมนุษย์บริโภค และรหัสสถิติ (3) กากถั่วเหลืองที่นำเข้ามาเพื่อใช้ในอุตสาหกรรมอื่น ๆ ภายใต้กรอบองค์การการค้าโลก (World Trade Organization : WTO) ปริมาณตามที่ผูกพัน 230,559 ตัน อัตราภาษีในโควตาร้อยละ 10 อัตราภาษีนอกโควตาร้อยละ 133

2. เห็นชอบการบริหารนำเข้าปี 2560 ของกากถั่วเหลือง รหัสสถิติ (2) และ (3) ภายใต้กรอบ WTO เป็นรายปี ตามหลักเกณฑ์ที่กรมการค้าต่างประเทศกำหนด คือเป็นนิติบุคคลที่ใช้กากถั่วเหลืองเป็นวัตถุดิบในการผลิตในกิจการของตนเอง และให้นำเข้าเฉพาะด่านศุลกากรที่มีพืช และด่านอาหารและยา โดยผู้นำเข้ากากถั่วเหลือง รหัสสถิติ (2) กากถั่วเหลืองที่นำเข้ามาเพื่อใช้ในอุตสาหกรรมผลิตเพื่อมนุษย์บริโภคจะต้องแสดงใบรับรอง Non-GMO จากประเทศผู้ผลิตต้นทาง ยื่นประกอบการนำเข้า

ทั้งนี้ ให้มีผลบังคับใช้เมื่อมีการลงประกาศกระทรวงการคลังในราชกิจจานุเบกษา

**10. เรื่อง ขอเพิ่มกรอบอัตรากำลังข้าราชการ (กระทรวงแรงงาน)**

คณะรัฐมนตรีมีมติเห็นชอบในหลักการการเพิ่มอัตราข้าราชการของกรมสวัสดิการและคุ้มครองแรงงาน กระทรวงแรงงาน ในปีงบประมาณ พ.ศ. 2561 จำนวน 186 อัตรา ตามที่กระทรวงแรงงาน (รง.) เสนอ และให้ รง. นำเรื่องนี้เสนอคณะกรรมการกำหนดเป้าหมายและนโยบายกำลังคนภาครัฐพิจารณากำหนดอัตรากำลังตามความจำเป็น และเหมาะสมต่อไป ทั้งนี้ เมื่อดำเนินการแล้วเสร็จให้นำเสนอคณะรัฐมนตรีทราบต่อไปด้วย

ทั้งนี้ ในระยะต่อไปให้ รง. ร่วมกับหน่วยงานที่เกี่ยวข้องพิจารณากำหนดแนวทางอื่นที่เหมาะสมนอกเหนือจากการเพิ่มอัตรากำลังพนักงานตรวจแรงงานที่ไม่เพียงพอ โดยอาจพิจารณาการบูรณาการในการตรวจแรงงานร่วมกับหน่วยงานที่เกี่ยวข้องให้เข้ามาร่วมดำเนินการ หรือเกลี่ยอัตรากำลังภายในกระทรวงแรงงานเพื่อรับรองการดำเนินการดังกล่าวต่อไป และให้ รง. ได้รับยกเว้นการปฏิบัติตามมติคณะรัฐมนตรีเมื่อวันที่ 15 ตุลาคม 2556 [เรื่อง มาตรการบริหารและพัฒนากำลังคนภาครัฐ (พ.ศ. 2557 – 2561)] เกี่ยวกับมาตรการบริหารจัดการอัตรากำลังปกติ ในส่วนของการเพิ่มอัตราข้าราชการตั้งใหม่ได้เป็นการเฉพาะราย

**11. เรื่อง หลักเกณฑ์ วิธีการ และเงื่อนไขการกำหนดค่าใช้จ่ายในการดำเนินการผู้ป่วยฉุกเฉินวิกฤต**

คณะรัฐมนตรีมีมติเห็นชอบหลักเกณฑ์ วิธีการ และเงื่อนไขการกำหนดค่าใช้จ่ายในการดำเนินการผู้ป่วยฉุกเฉินวิกฤต ดังนี้

1. เห็นชอบหลักเกณฑ์ วิธีการ และเงื่อนไขการกำหนดค่าใช้จ่ายในการดำเนินการผู้ป่วยฉุกเฉินวิกฤต ทั้งนี้ ในกรณีที่ผู้ป่วยฉุกเฉินวิกฤตมีสิทธิได้รับความคุ้มครองตามกฎหมายว่าด้วยการคุ้มครองผู้ประสบภัยจากรถหรือตามกฎหมายว่าด้วยการประกันชีวิตให้ใช้สิทธิดังกล่าวก่อน และให้สถานพยาบาลภาครัฐทุกแห่งปฏิบัติตาม

หลักเกณฑ์ฯ และให้สถานพยาบาลภาครัฐรับย้ายผู้ป่วยฉุกเฉินวิกฤตหลังเวลา 72 ชั่วโมง ตามที่กระทรวงสาธารณสุข (สธ.) เสนอ

2. ให้กระทรวงการคลัง สำนักงานหลักประกันสุขภาพแห่งชาติ สำนักงานประกันสังคม หน่วยงานของรัฐ และกองทุนต่าง ๆ ที่มีวัตถุประสงค์ที่เกี่ยวข้องกับการจัดบริการด้านการแพทย์หรือสาธารณสุข ดำเนินการตามหลักเกณฑ์ฯ และค่าใช้จ่ายในอัตราตามบัญชีและอัตราค่าใช้จ่ายแนบท้ายหลักเกณฑ์ฯ สธ. เป็นหน่วยงานหลักร่วมกับกระทรวงการคลัง กระทรวงแรงงาน กระทรวงมหาดไทย และหน่วยงานที่เกี่ยวข้องพิจารณาดำเนินการเพื่อให้มีการปรับปรุงแก้ไขกฎ ระเบียบของหน่วยงาน/กองทุนต่าง ๆ โดยเฉพาะรัฐวิสาหกิจและองค์กรปกครองส่วนท้องถิ่น เพื่อให้รองรับการจ่ายเงินคืนแก่สถานพยาบาลตามหลักเกณฑ์ได้ โดยเร็วต่อไป

3. หากมีการทบทวนปรับปรุงบัญชีและอัตราค่าใช้จ่าย ตามข้อ 12 ของหลักเกณฑ์ฯ ให้ สธ. นำเรื่องเสนอต่อคณะรัฐมนตรี เพื่อให้เป็นไปตามนัยมาตรา 36 วรรคห้า แห่งพระราชบัญญัติสถานพยาบาล พ.ศ. 2541 ต่อไป

4. ในส่วนที่ขอความเห็นชอบให้สถาบันการแพทย์ฉุกเฉินแห่งชาติดำเนินการตามหลักเกณฑ์ดังกล่าวเพื่อทำหน้าที่บริหารจัดการการแพทย์ฉุกเฉินทั้งระบบเพื่อให้เกิดความร่วมมือในการปฏิบัติงานด้านการแพทย์ฉุกเฉินร่วมกันทั้งภาครัฐและเอกชนนั้น ให้รัฐมนตรีว่าการกระทรวงสาธารณสุขรับไปดำเนินการตามอำนาจหน้าที่ต่อไป

**หลักเกณฑ์ วิธีการ และเงื่อนไขการกำหนดค่าใช้จ่ายในการดำเนินการผู้ป่วยฉุกเฉินวิกฤต**

มีสาระสำคัญสรุปได้ดังนี้

                    1. กำหนดให้สถานพยาบาลมีหน้าที่ให้การรักษาพยาบาลผู้ป่วยฉุกเฉินวิกฤต เพื่อให้พ้นจากอันตรายตามมาตรฐานวิชาชีพและขีดความสามารถของสถานพยาบาล โดยไม่มีเงื่อนไขการเรียกเก็บค่ารักษาพยาบาล และกำหนดให้สถานพยาบาลมีหน้าที่แจ้งต่อกองทุนของผู้มีสิทธิได้รับการรักษาพยาบาล ตามกฎหมาย หรือหน่วยงานที่เกี่ยวข้องทราบโดยเร็ว

                    2. กำหนดให้ศูนย์ประสานคุ้มครองสิทธิผู้ป่วยฉุกเฉินวิกฤต (สพฉ.) เป็นผู้มีอำนาจวินิจฉัยชี้ขาดกรณีที่มีปัญหาเกี่ยวกับการวินิจฉัยในการคัดแยกผู้ป่วยฉุกเฉินวิกฤต

                    3. กำหนดให้สถานพยาบาลมีหน้าที่ดูแลรักษาผู้ป่วยฉุกเฉินวิกฤต จนพ้นภาวะวิกฤตรวมถึงการจัดให้มีระบบการส่งต่อผู้ป่วยฉุกเฉินวิกฤตไปยังสถานพยาบาลอื่น ในกรณีที่มีความจำเป็นต้องส่งต่อ หรือผู้ป่วยฉุกเฉินวิกฤตหรือญาติมีความประสงค์

                    4. กำหนดอัตราค่าใช้จ่ายที่เกิดขึ้นในช่วงเวลานับตั้งแต่รับผู้ป่วยฉุกเฉินวิกฤตจนถึงเวลา 72 ชั่วโมง ซึ่งสถานพยาบาลจะได้รับให้เป็นไปตามบัญชีและอัตราค่าใช้จ่ายแนบท้าย ส่วนค่าใช้จ่ายที่เกิดขึ้นหลังเวลา

72 ชั่วโมง นับตั้งแต่รับผู้ป่วยฉุกเฉินวิกฤต ให้สถานพยาบาลเรียกเก็บไปที่กองทุนของผู้มีสิทธิได้รับการรักษาพยาบาลตามกฎหมายหรือหน่วยงานที่เกี่ยวข้อง

                    5. กำหนดให้ สปสช. มีหน้าที่ตรวจสอบความถูกต้องและสรุปค่าใช้จ่ายพร้อมทั้งแจ้งให้กองทุนของ

ผู้มีสิทธิได้รับการรักษาพยาบาลตามกฎหมายหรือหน่วยงานที่เกี่ยวข้องทราบ ภายใน 30 วันนับจากวันที่ได้รับเอกสารครบถ้วน และให้กองทุนของผู้มีสิทธิได้รับการรักษาพยาบาลตามกฎหมายหรือหน่วยงานที่เกี่ยวข้อง จ่ายค่าใช้จ่ายตามอัตราที่กำหนดไว้ในบัญชีแนบท้ายให้แก่สถานพยาบาลภายใน 15 วัน นับจากวันที่ สปสช. แจ้งผลการตรวจสอบและสรุปค่าใช้จ่าย

                    6. กำหนดหลักเกณฑ์ค่าใช้จ่ายที่สถานพยาบาลจะได้รับ ในกรณีที่มีการส่งต่อผู้ป่วยฉุกเฉินวิกฤตจากสถานพยาบาลแห่งหนึ่งไปยังสถานพยาบาลแห่งที่สอง ภายในเวลาก่อนครบ 72 ชั่วโมง นับแต่ผู้ป่วยฉุกเฉินวิกฤตเข้ารับการรักษาที่สถานพยาบาลแห่งที่หนึ่ง

                    7. กำหนดให้ผู้ป่วยฉุกเฉินวิกฤตต้องรับผิดชอบค่าใช้จ่ายในการรักษาพยาบาลที่เกิดขึ้น ในกรณี

ที่ผู้ป่วยฉุกเฉินวิกฤตสามารถย้ายสถานพยาบาลได้แต่ปฏิเสธไม่ขอย้าย

8. ในกรณีมีความจำเป็น ให้รัฐมนตรีว่าการกระทรวงสาธารณสุข โดยความเห็นชอบของคณะกรรมการสถานพยาบาล ดำเนินการทบทวนปรับปรุงบัญชีและอัตราตามบัญชีแนบท้ายหลักเกณฑ์ วิธีการ

และเงื่อนไขนี้ ภายในสามปีหรือตามที่คณะกรรมการสถานพยาบาลตามกฎหมายว่าด้วยสถานพยาบาลเห็นสมควร เพื่อให้มีความเหมาะสมโดยคำนึงถึงประโยชน์ที่ผู้ป่วยฉุกเฉินจะได้รับเป็นสำคัญ

                    ทั้งนี้ บัญชีและอัตราค่าใช้จ่ายแนบท้ายหลักเกณฑ์ แบ่งออกเป็น 12 หมวดสรุปสาระสำคัญดังนี้

|  |  |  |
| --- | --- | --- |
| **หมวด** | **รายการ** | **รายละเอียด/ตัวอย่าง** |
| 1 | ค่าห้องและค่าอาหาร | เช่น ค่าเตียงสามัญ เบิกได้ไม่เกิน 100 บาท  ค่าหอผู้ป่วยวิกฤต |
| 2 | ค่าอวัยวะเทียมและ อุปกรณ์บำบัดโรค | เช่น เยื่อหุ้มสมองเทียม แผ่นละ 9,000 บาท  ลิ้นหัวใจเทียมชนิดลูกบอล อันละ 29,000 บาท ชุดสายยางและปอดเทียมชุดละ 80,000 บาท |
| 3 | ค่ายาและสารอาหารทางเส้นเลือด | กำหนดเป็นราคาแยกรายตัวยา ซึ่งเป็นราคาเฉลี่ยที่อ้างอิงข้อมูลจากศูนย์ข้อมูลข่าวสารด้านเวชภัณฑ์ สธ. และราคายาของกรมบัญชีกลาง |
| 4 | ค่าเวชภัณฑ์ที่มิใช่ยา |
| 5 | ค่าบริการโลหิตและส่วนประกอบ  ของโลหิต | หมายถึง ค่าจัดการบริการให้โลหิตหรือส่วนประกอบของโลหิตโดยรวมค่าอุปกรณ์บรรจุ น้ำยาที่ใช้การเตรียมการตรวจทางเทคนิค |
| 6 | ค่าตรวจวินิจฉัยทางเทคนิคการแพทย์ | เช่น ค่าตรวจน้ำตาลในเลือด ค่าตรวจปัสสวะ โดยรวมค่าน้ำยาและวัสดุสิ้นเปลือง ค่าอุปกรณ์ |
| 7 | ค่าตรวจวินิจฉัยและรักษาทาง  รังสีวิทยา | เช่น ภาพถ่ายเอ็กซ์เรย์ แผ่นละ 300 บาท  อัลตราซาวด์ครั้งละ 1,150 บาท MRI สมอง ครั้งละ 8,000 บาท |
| 8 | ค่าตรวจวินิจฉัยโดยวิธีพิเศษอื่น ๆ | เช่น การตรวจคลื่นไฟฟ้าหัวใจด้วยคลื่นเสียงสะท้านแบบสามมิติ ครั้งละ 3,600 บาท |
| 9 | ค่าทำหัตถการ | เช่น ห้องผ่าตัดใหญ่ ชั่วโมงละ 2,400 บาท |
| 10 | ค่าบริการวิสัญญี | หมายถึง ค่าบริการระงับความรู้สึกเจ็บปวด  ของคนไข้ก่อนผ่าตัด |
| 11 | ค่าบริการวิชาชีพ | เช่น ค่าบริการทางการแพทย์ ค่าบริการเภสัชกร  ค่าบริการพยาบาล |
| 12 | ค่าบริการอื่น ๆ | ได้แก่ ค่าบริการรถฉุกเฉิน ครั้งละ 700 บาท  ค่าน้ำมันรถ 4 บาท/กม. |

**12. เรื่อง ยุทธศาสตร์การพัฒนาบุคลากรด้านโลจิสติกส์และซัพพลายเชน ปี พ.ศ. 2560-2564**

คณะรัฐมนตรีมีมติรับทราบยุทธศาสตร์การพัฒนาบุคลากรด้านโลจิสติกส์และซัพพลายเชน ปี พ.ศ. 2560-2564 และมอบหมายส่วนราชการที่เกี่ยวข้องดำเนินการตามยุทธศาสตร์ดังกล่าว ตามที่กระทรวงแรงงาน (รง.) เสนอ และให้ รง. รับความเห็นของกระทรวงการต่างประเทศ กระทรวงคมนาคม และกระทรวงศึกษาธิการ และกระทรวงอุตสาหกรรมไปพิจารณาดำเนินการต่อไปด้วย

**สาระสำคัญของยุทธศาสตร์การพัฒนาบุคลากรด้านโลจิสติกส์และซัพพลายเชน ปี พ.ศ. 2560-2564** มี**เป้าประสงค์** ดังนี้

1) ผลิตบุคลากรด้านโลจิสติกส์และซัพพลายเชนในทุกสาขาอาชีพให้ความเป็นมืออาชีพเพียงพอต่อความต้องการของผู้ประกอบการ 2) สร้างแรงจูงใจในการพัฒนาบุคลากรด้านโลจิสติกส์และซัพพลายเชน 3) จัดทำกรอบโครงสร้างหลักสูตรโลจิสติกส์และซัพพลายเชนที่สอดคล้องกับมาตรฐานสากล 4) มีสถาบันพัฒนาบุคลากร โลจิสติกส์และซัพพลายเชนทุกอาชีพ ทันสมัยและได้มาตรฐาน 5) มีบุคลากรผู้ทรงคุณวุฒิ และเป็นมืออาชีพในการถ่ายทอด

6) มีองค์กรกำกับดูแลวิชาชีพ มาตรฐาน การประเมินคุณภาพการพัฒนาบุคลากรด้านโลจิสติกส์และซัพพลายเชน

7) มีระบบข้อมูลสารสนเทศเพื่อการบริหารการพัฒนาบุคลากรที่ได้มาตรฐานและเป็นปัจจุบัน 8) สนับสนุนการสร้างเครือข่ายภาคเอกชนเพื่อร่วมพัฒนาบุคลากรโลจิสติกส์และซัพพลายเชน และ 9) ร่วมกับภาคเอกชนพัฒนานวัตกรรมการพัฒนาบุคลากรด้านโลจิสติกส์และซัพพลายเชน

**ยุทธศาสตร์** ประกอบด้วย **ยุทธศาสตร์ที่ 1** พัฒนาศักยภาพบุคลากรด้านโลจิสติกส์และซัพพลายเชนให้มีมาตรฐานสู่ความเป็นมืออาชีพ **ยุทธศาสตร์ที่ 2** ปรับระบบบริหารการพัฒนาบุคลากรให้ได้มาตรฐานระดับสากล และ**ยุทธศาสตร์ที่ 3** พัฒนาเครือข่ายและกลไกความร่วมมือพัฒนาบุคลากรโลจิสติกส์และซัพพลายเชน

**13. เรื่อง (ร่าง) แผนปฏิบัติการจัดการความหลากหลายทางชีวภาพ พ.ศ. 2560 – 2564**

คณะรัฐมนตรีมีมติเห็นชอบ (ร่าง) แผนปฏิบัติการจัดการความหลากหลายทางชีวภาพ พ.ศ. 2560 – 2564 (แผนปฏิบัติการฯ) ตามที่กระทรวงทรัพยากรธรรมชาติและสิ่งแวดล้อม (ทส.) เสนอ และมอบหมายให้หน่วยงานรับผิดชอบภายใต้ (ร่าง) แผนปฏิบัติการฯ พ.ศ. 2560 – 2564 ดำเนินการขอตั้งงบประมาณตามแผนงาน/โครงการในปีงบประมาณ พ.ศ. 2561 – 2564

**สาระสำคัญของ (ร่าง) แผนปฏิบัติการฯ พ.ศ. 2560 – 2564** เป็นการถ่ายทอดยุทธศาสตร์และเป้าหมายของแผนแม่บทฯ ไปสู่การปฏิบัติ สอดคล้องกับปรัชญาเศรษฐกิจพอเพียงและการพัฒนาที่ยั่งยืน มีความเชื่อมโยงและสอดคล้องกับพันธกรณีของอนุสัญญาฯ ที่ประเทศไทยเป็นภาคี ตลอดจนเป้าหมายการพัฒนาที่ยั่งยืน (Sustainable Development Goals: SDGs) และเป้าหมายไอจิด้านความหลากหลายทางชีวภาพ กรอบยุทธศาสตร์ชาติ ระยะ 20 ปี แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 - 2564) ประเด็นปฏิรูปตามแผนปฏิรูปของสภาขับเคลื่อนการปฏิรูปประเทศ และแผนจัดการคุณภาพสิ่งแวดล้อม พ.ศ. 2560 – 2564 ประกอบด้วย แผนปฏิบัติการ 10 เรื่อง ภายใต้ 4 ยุทธศาสตร์ ดังนี้ **ยุทธศาสตร์ที่ 1** บูรณาการคุณค่าและการจัดการความหลากหลายทางชีวภาพโดยการมีส่วนร่วมในทุกระดับ **ยุทธศาสตร์ที่ 2** อนุรักษ์และฟื้นฟูความหลากหลายทางชีวภาพ **ยุทธศาสตร์ที่ 3** ปกป้องคุ้มครองสิทธิประโยชน์ของประเทศและบริหารจัดการเพื่อเพิ่มพูนและแบ่งปันผลประโยชน์จากความหลากหลายทางชีวภาพโดยสอดคล้องกับแนวทางเศรษฐกิจสีเขียว **ยุทธศาสตร์ที่ 4** พัฒนาองค์ความรู้และระบบฐานข้อมูลด้านความหลากหลายทางชีวภาพให้เป็นมาตรฐานสากล

**14. เรื่อง การเตรียมการป้องกันและแก้ไขปัญหาภัยแล้ง ปี 2560**

คณะรัฐมนตรีมีมติรับทราบการเตรียมการป้องกันและแก้ไขปัญหาภัยแล้ง ปี 2560 ตามที่กระทรวงมหาดไทย (มท.) เสนอ ซึ่งกองบัญชาการป้องกันและบรรเทาสาธารณภัยแห่งชาติได้สั่งการให้ผู้ว่าราชการจังหวัด / ผู้อำนวยการจังหวัด ทุกจังหวัด เตรียมการป้องกันและแก้ไขปัญหาภัยแล้ง ปี 2560 โดยให้กองอำนวยการป้องกันและบรรเทาสาธารณภัยจังหวัดทุกจังหวัดดำเนินการ ดังนี้

1. **จัดตั้งศูนย์บัญชาการเหตุการณ์จังหวัดเมื่อเกิดหรือคาดว่าจะเกิดสถานการณ์ภัยแล้งในพื้นที่**

เพื่อเป็นศูนย์กลางในการบูรณาการระหว่างหน่วยงานต่าง ๆ ตลอดจนรวบรวมปัญหา และข้อเท็จจริงเป็นฐานข้อมูลกลางให้ส่วนราชการใช้ร่วมกัน เพื่อลดความซ้ำซ้อนในการปฏิบัติ และให้อำเภอ / องค์กรปกครองส่วนท้องถิ่นจัดตั้งศูนย์บัญชาการเหตุการณ์อำเภอ / ศูนย์ปฏิบัติการฉุกเฉินท้องถิ่นขึ้น พร้อมทั้งแต่งตั้งเจ้าหน้าที่รับผิดชอบประจำ ศูนย์ ฯ และแบ่งมอบหน้าที่การปฏิบัติอย่างชัดเจนและเป็นระบบโดยมีแนวทางปฏิบัติดังนี้

1.1 **การลดความเสี่ยงจากภัยแล้ง** เช่น (1) ทบทวน จัดทำแผนปฏิบัติการป้องกันและ

แก้ไขปัญหาภัยแล้งของจังหวัดให้สอดรับกับแผนการป้องกันและบรรเทาสาธารณภัยจังหวัด (2) จัดเตรียมกำลังคน สำรวจวัสดุ อุปกรณ์ รถยนต์บรรทุกน้ำ เครื่องสูบน้ำ เครื่องมือ เครื่องใช้ในการบรรเทาความเดือดร้อนจากภัยแล้งไว้ให้พร้อมใช้การได้ทันที (3) ติดตาม เฝ้าระวังสถานการณ์น้ำร่วมกับหน่วยงานที่เกี่ยวข้อง เป็นต้น

1.2 **การจัดการในภาวะฉุกเฉินเมื่อเกิดสถานการณ์ภัยแล้งในพื้นที่** ให้ดำเนินการ เช่น

(1) ให้หาวิธีเพิ่มปริมาณน้ำในแหล่งกักเก็บน้ำสำคัญที่ประชาชนใช้ประโยชน์ (2) ประสานกรมฝนหลวงและการบินเกษตร กระทรวงเกษตรและสหกรณ์ เพื่อจัดทำฝนหลวงในพื้นที่เมื่อสภาวะอากาศเอื้ออำนวย (3) พิจารณาให้ความช่วยเหลือผู้ประสบภัยแล้งตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 รวมทั้งหลักเกณฑ์แนวทางที่กำหนด เป็นต้น

2. เพื่อให้การรายงานสถานการณ์ภัยแล้งเป็นไปอย่างถูกต้อง และตรงกับข้อเท็จจริง จึงให้**จังหวัด**

**ดำเนินการ** ดังนี้

* 1. การประกาศเขตการให้ความช่วยเหลือผู้ประสบภัยแล้งของจังหวัด ให้พิจารณา

ประกาศพื้นที่ประสบภัย ตามระเบียบกระทรวงการคลังฯ โดยแยกเป็นรายตำบลเฉพาะหมู่บ้านที่มีสถานการณ์

ภัยแล้งเกิดขึ้นแล้วเท่านั้น

2.2 ข้อมูลจำนวนราษฎรและครัวเรือนที่ประสบภัยแล้ง ให้รายงานตามความเป็นจริง

ที่เกิดขึ้นเฉพาะครัวเรือนที่ประสบปัญหาความเดือดร้อนเท่านั้น

2.3 ข้อมูลพื้นที่เกษตรกรที่ได้รับความเสียหายแล้วและที่คาดว่าจะเสียหาย

ให้ประสานข้อมูลกับสำนักงานเกษตรจังหวัด โดยใช้ข้อมูลของสำนักงานเกษตรจังหวัดเป็นหลัก

3. ให้สรุปสถานการณ์ภัยแล้งและการให้ความช่วยเหลือที่ได้ดำเนินการแล้วในด้านต่างๆ

และจัดส่งให้กรมป้องกันและบรรเทาสาธารณภัยทุกวันจันทร์ โดยเริ่มรายงานครั้งแรกในวันที่ 27 กุมภาพันธ์ 2560 เป็นต้นไป จนกว่าสถานการณ์ภัยแล้งจะเข้าสู่สภาวะปกติ

**15. เรื่อง การเป็นเจ้าภาพจัดการแข่งขันวิทยาศาสตร์โลกและอวกาศโอลิมปิกระหว่างประเทศครั้งที่ 12 ในประเทศไทย พ.ศ. 2561**

คณะรัฐมนตรีมีมติรับทราบการเป็นเจ้าภาพจัดการแข่งขันวิทยาศาสตร์โลกและอวกาศโอลิมปิกระหว่างประเทศ ครั้งที่ 12 ในประเทศไทย พ.ศ. 2561 เพื่อสำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช “พระบิดาแห่งการจัดการทรัพยากรน้ำ พระบิดาแห่งการอนุรักษ์ทรัพยากรธรรมชาติและสิ่งแวดล้อมไทย และนักวิทยาศาสตร์ดินเพื่อมนุษยชาติ” ในเดือนสิงหาคม พ.ศ. 2561 ณ มหาวิทยาลัยมหิดล วิทยาเขตกาญจนบุรี โดยมี**วัตถุประสงค์**เพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช กระตุ้นให้เกิดบรรยากาศด้านวิชาการ ส่งเสริมการเรียนการสอนวิชาธรรมชาติวิทยาให้เป็นที่สนใจของเยาวชนและนักวิชาการทั่วไป ซึ่งจะนำไปสู่ระบบการเรียนการสอน การพัฒนาหลักสูตรและการวิจัย ส่งเสริมให้เยาวชนได้แสดงความรู้ ความสามารถด้านปัญญา พัฒนาศักยภาพและแลกเปลี่ยนความรู้ ความคิดเห็น กับอาจารย์ นักวิชาการต่างประเทศ

**หน่วยงานเจ้าของโครงการ** (1) มูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์ศึกษา ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (สอวน.)

(2) มหาวิทยาลัยมหิดล (3) สถาบันวิจัยดาราศาสตร์แห่งชาติ (องค์การมหาชน) กระทรวงวิทยาศาสตร์และเทคโนโลยี (4) สถาบันส่งเสริมการสอนวิทยาศาสตร์และเทคโนโลยี

**ระยะเวลาโครงการ** ดำเนินการ 2 ปี (พ.ศ. 2560 – 2561)

|  |
| --- |
| **ต่างประเทศ** |

**16. เรื่อง ขอความเห็นชอบการเข้าเป็นภาคีสนธิสัญญามาร์ราเคช ภายใต้มาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557**

คณะรัฐมนตรีมีมติเห็นชอบให้ส่งสนธิสัญญามาร์ราเคช เพื่ออำนวยความสะดวกในการเข้าถึงงานที่มีการโฆษณาแล้ว สำหรับคนตาบอด คนพิการทางการเห็นหรือคนพิการทางสื่อสิ่งพิมพ์ ตามที่กระทรวงการพัฒนาสังคมและความมั่นคงของมนุษย์ (พม.) เสนอให้คณะกรรมการประสานงานสภานิติบัญญัติแห่งชาติพิจารณา ก่อนเสนอสภานิติบัญญัติแห่งชาติพิจารณาให้ความเห็นชอบตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว พ.ศ. 2557 ต่อไป

ทั้งนี้ มอบหมายให้กระทรวงการต่างประเทศจัดทำและดำเนินการยื่นภาคยานุวัติสารต่อผู้อำนวยการใหญ่ขององค์การทรัพย์สินทางปัญญาโลกเมื่อสภานิติบัญญัติแห่งชาติให้ความเห็นชอบสนธิสัญญาดังกล่าว และร่างพระราชบัญญัติลิขสิทธิ์ (ฉบับที่ ..) พ.ศ. .... (ในส่วนที่เกี่ยวกับข้อยกเว้นการละเมิดลิขสิทธิ์สำหรับ

คนพิการ) ตามที่กระทรวงพาณิชย์เสนอ โดยมีผลใช้บังคับเป็นกฎหมายแล้ว

**17. เรื่องขออนุมัติลงนามความตกลงระหว่างรัฐบาลแห่งราชอาณาจักรไทยและรัฐบาลแห่งรัฐอิสราเอลว่าด้วยความร่วมมือด้านการเกษตร**

คณะรัฐมนตรีมีมติเห็นชอบและอนุมัติตามที่กระทรวงเกษตรและสหกรณ์ (กษ.) เสนอ ดังนี้

                   1. เห็นชอบร่างความตกลงระหว่างรัฐบาลแห่งราชอาณาจักรไทยและรัฐบาลแห่งรัฐอิสราเอลว่าด้วยความร่วมมือด้านการเกษตร (Agreement between the Government of the Kingdom of Thailand and the Government of The State of Israel on Agricultural Cooperation) ทั้งนี้ หากมีความจำเป็นต้องปรับเปลี่ยนร่างความตกลงฯ ในส่วนที่ไม่ใช่สาระสำคัญและไม่ขัดกับหลักการที่คณะรัฐมนตรีได้ให้ความเห็นชอบไว้ ให้ กษ. ดำเนินการได้ โดยให้นำเสนอคณะรัฐมนตรีทราบภายหลัง พร้อมทั้งให้ชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าว ตามหลักเกณฑ์ของมติคณะรัฐมนตรีเมื่อวันที่ 30 มิถุนายน 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) และให้รับความเห็นของสำนักงานคณะกรรมการพัฒนาการเศรษฐกิจและสังคมแห่งชาติไปพิจารณาดำเนินการต่อไปด้วย

                   2. อนุมัติให้รัฐมนตรีว่าการกระทรวงเกษตรและสหกรณ์หรือผู้ที่รัฐมนตรีว่าการกระทรวงเกษตรและสหกรณ์มอบหมาย เป็นผู้ลงนามในร่างความตกลงฯ

                   3. มอบหมายให้กระทรวงการต่างประเทศจัดทำหนังสือมอบอำนาจเต็ม (Full Powers) ให้แก่

ผู้ลงนามดังกล่าว

**สาระสำคัญของความตกลงระหว่างรัฐบาลแห่งราชอาณาจักรไทยและรัฐบาลแห่งรัฐอิสราเอลว่าด้วยความร่วมมือด้านการเกษตร ประกอบด้วย**ความร่วมมือในสาขาต่าง ๆได้แก่ (1) การพัฒนาด้านการเกษตร รวมถึง พืชผล ปศุสัตว์ ประมง โดยเฉพาะการเลี้ยงสัตว์ทะเล การเพาะเลี้ยงสัตว์น้ำ เทคโนโลยีหลังการจับสัตว์น้ำ และผลิตภัณฑ์ประมง (2) การพัฒนาด้านการชลประทาน ที่ดิน และการบริหารจัดการน้ำ (3) การพัฒนาด้านสหกรณ์และองค์กรภาคการเกษตร (4) ความร่วมมือด้านมาตรการสุขอนามัยและสุขอนามัยพืช (5) การเปลี่ยนแปลงสภาพทางภูมิอากาศในภาคการเกษตร และการแปรสภาพเป็นทะเลทราย (6) การขยายความร่วมมือและการประสานงานภายในองค์กรระหว่างประเทศและองค์กรระดับภูมิภาคที่เกี่ยวข้อง (7) สาขาที่เกี่ยวข้องอื่น ๆ ที่ทั้งสองฝ่ายเห็นชอบร่วมกัน

**สำหรับรูปแบบความร่วมมือ** ได้แก่ การแลกเปลี่ยนนักวิชาการ นักวิจัยและเกษตรกร การวิจัยและพัฒนาร่วมกันด้านการเกษตร การแลกเปลี่ยนข้อมูลด้านวิทยาศาสตร์วิชาการ และเทคโนโลยี การจัดการประชุมเชิงปฏิบัติการ การสัมมนา การเสริมสร้างขีดความสามารถผ่านทางการฝึกอบรม การศึกษาดูงาน การส่งเสริมการติดต่อสื่อสารระหว่างหน่วยงานภาครัฐและภาคเอกชนที่เกี่ยวข้อง รวมถึงวิสาหกิจชุมชนในภาคการเกษตรและธุรกิจการเกษตร และรูปแบบความร่วมมืออื่น ๆ ที่ทั้งสองฝ่ายเห็นชอบร่วมกัน โดยมีเป้าหมายเพื่อส่งเสริมการพัฒนาการเกษตรของทั้งสองประเทศ

**18. เรื่อง ขออนุมัติการจัดทำและลงนามร่างบันทึกความเข้าใจว่าด้วยการดำเนินการตามความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขงในระยะแรก**

          คณะรัฐมนตรีมีมติอนุมัติตามที่กระทรวงคมนาคม (คค.) เสนอ ดังนี้

                   1. อนุมัติการจัดทำและลงนามบันทึกความเข้าใจว่าด้วยการดำเนินการความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขงในระยะแรก ทั้งนี้หากก่อนการลงนามมีความจำเป็นต้องปรับปรุงแก้ไขร่างบันทึกความเข้าใจดังกล่าวในส่วนที่ไม่ใช่สาระสำคัญและเป็นประโยชน์ต่อประเทศไทย ให้ คค. หารือร่วมกับกระทรวงการต่างประเทศ (กต.) โดยไม่ต้องนำเสนอคณะรัฐมนตรีเพื่อพิจารณาอีกครั้ง

                   2. อนุมัติให้รัฐมนตรีว่าการกระทรวงคมนาคมเป็นผู้ลงนามฝ่ายไทย

                    3. อนุมัติให้ กต. จัดทำหนังสือมอบอำนาจเต็ม (Full Powers) ให้แก่รัฐมนตรีว่าการกระทรวงคมนาคมสำหรับการลงนามดังกล่าว

**ร่างบันทึกความเข้าใจฯ** มีสาระสำคัญเกี่ยวกับการกำหนดพื้นฐานความเข้าใจที่จำเป็น แนวทางปฏิบัติสำหรับการดำเนินการขนส่งข้ามพรมแดน และการดำเนินการด้านพิธีการศุลกากรสำหรับการนำเข้ารถยนต์และตู้คอนเทนเนอร์ เพื่อเป็นการริเริ่มดำเนินการตามความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง (GMS Cross-Border Transport Agreement : CBTA) ที่ประเทศในอนุภูมิภาคลุ่มแม่น้ำโขงทั้ง 6 ประเทศ ได้แก่ ประเทศไทย สาธารณรัฐประชาธิปไตยประชาชนลาว เมียนมา กัมพูชา สาธารณรัฐประชาชนจีน และเวียดนาม ได้ให้สัตยาบันต่อภาคผนวกและพิธีสารของความตกลงว่าด้วยการขนส่งข้ามพรมแดน GMS CBTA ครบทั้งหมดแล้วเมื่อเดือนสิงหาคม 2558 ทั้งนี้ การดำเนินการตามร่างบันทึกความเข้าใจว่าด้วยการดำเนินการตามความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขงในระยะแรกจะสามารถลดอุปสรรคการขนส่งข้ามพรมแดน ดังนี้

                   1. **การออกใบอนุญาตสำหรับการขนส่งทางถนน ประเทศละ 500 ฉบับ** ตามความตกลง GMS CBTA จะช่วยอำนวยความสะดวกให้ส่งผู้ประกอบการสามารถเดินทางและขนส่งสินค้าผ่านเข้า - ออก ประเทศสมาชิก GMS อื่น ๆ ทั้ง 5 ประเทศได้สะดวกยิ่งขึ้น จากเดิมที่ผู้ประกอบการต้องขอใบอนุญาตสำหรับการขนส่งข้ามพรมแดนเป็นรายจุด ณ จุดผ่านแดนที่ประเทศไทยมีบันทึกความเข้าใจว่าด้วยการขนส่งทางถนนกับประเทศเพื่อนบ้านเท่านั้น (ปัจจุบันประเทศไทยมีบันทึกความเข้าใจว่าด้วยการขนส่งทางถนนกับสาธารณรัฐประชาธิปไตยประชาชนลาว เวียดนาม และกัมพูชา)

                   2. **ขั้นตอนการนำเข้ารถยนต์ชั่วคราวและตู้คอนเทนเนอร์ชั่วคราว** ผู้ประกอบการได้รับการงดเว้นการจ่ายอากรขาเข้า ภาระภาษีขาเข้า และไม่มีภาระการวางค้ำประกัน และภาษีศุลกากร สำหรับการนำเข้ารถยนต์และตู้คอนเทนเนอร์เป็นการชั่วคราว นอกจากนี้ ผู้ประกอบการไม่ต้องใช้เอกสารนำเข้าชั่วคราว (Temporary Admission Document : TAD) สำหรับการนำเข้าตู้คอนเทนเนอร์ชั่วคราว

**19. เรื่อง พิธีสาร 2 การกำหนดที่ทำการพรมแดน (Designation of Frontier Posts) และภาคผนวก ที่ทำการพรมแดนในระยะเริ่มต้น ภายใต้กรอบความตกลงอาเซียนว่าด้วยการอำนวยความสะดวกในการขนส่งสินค้าผ่านแดน (ASEAN Framework Agreement on the Facilitation of Goods in Transit: AFAFGIT)**

คณะรัฐมนตรีมีมติเห็นชอบและอนุมัติตามที่กระทรวงการคลัง (กค.) เสนอ ดังนี้

1. เห็นชอบร่างพิธีสาร 2 และภาคผนวก ที่ทำการพรมแดนในระยะเริ่มต้น ภายใต้กรอบความตกลงอาเซียนว่าด้วยการอำนวยความสะดวกในการขนส่งสินค้าผ่านแดน (ASEAN Framework Agreement on the Facilitation of Goods in Transit: AFAFGIT)

2. อนุมัติให้รัฐมนตรีว่าการกระทรวงการคลังเป็นผู้ลงนามร่างพิธีสาร 2 และภาคผนวก ที่ทำการพรมแดนในระยะเริ่มต้น ภายใต้กรอบความตกลงอาเซียนว่าด้วยการอำนวยความสะดวกในการขนส่งสินค้าผ่านแดน และอนุมัติให้กระทรวงการต่างประเทศ (กต.) จัดทำหนังสือมอบอำนาจเต็ม (Full Powers) ในการลงนาม

ร่างพิธีสารฯ ดังกล่าว

3. มอบหมายให้กระทรวงการต่างประเทศจัดทำสัตยาบันสารหรือตราสารการยอมรับเพื่อมอบให้

แก่สำนักเลขาธิการอาเซียนต่อไป

**ร่างพิธีสารฯ** มีสาระสำคัญเกี่ยวกับการให้ประเทศภาคีกำหนดที่ทำการพรมแดนของตนเองในเบื้องต้นอย่างเป็นทางการ โดยในส่วนของประเทศไทยได้กำหนดไว้ 7 จุด ดังนี้ 1) ที่ทำการพรมแดนแม่สาย

2) ที่ทำการพรมแดนแม่สอด 3) ที่ทำการพรมแดนอรัญประเทศ 4) ที่ทำการพรมแดนหนองคาย 5) ที่ทำการพรมแดนสะเดา 6) ที่ทำการพรมแดนมุกดาหาร และ 7) ที่ทำการพรมแดนเชียงของ

**20. เรื่อง บันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐอินเดียว่าด้วยความร่วมมือในการควบคุมยาเสพติด วัตถุที่ออกฤทธิ์ต่อจิตและประสาท สารตั้งต้นและเคมีภัณฑ์ และการใช้ยาในทางที่ผิด**

คณะรัฐมนตรีมีมติเห็นชอบและอนุมัติตามที่กระทรวงยุติธรรม (ยธ.) เสนอ ดังนี้

1. เห็นชอบต่อร่างบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐอินเดียว่าด้วยความร่วมมือในการควบคุมยาเสพติด วัตถุที่ออกฤทธิ์ต่อจิตและประสาท สารตั้งต้นและเคมีภัณฑ์ และการใช้ยาในทางที่ผิด ฉบับปรับปรุงใหม่

2. อนุมัติให้เลขาธิการคณะกรรมการป้องกันและปราบปรามยาเสพติดในฐานะหัวหน้าหน่วยงานกลางด้านยาเสพติดของไทยเป็นผู้ลงนามในบันทึกความเข้าใจฯ ฝ่ายไทย

3. มอบหมายให้กระทรวงการต่างประเทศ (กต.) จัดทำหนังสือมอบอำนาจเต็ม (Full Powers) ให้เลขาธิการคณะกรรมการป้องกันและปราบปรามยาเสพติด หรือบุคคลที่อยู่ในระดับเทียบเท่ากับผู้ลงนามในบันทึกความเข้าใจฯ ของฝ่ายอินเดีย เป็นผู้ลงนามในบันทึกความเข้าใจฯ ดังกล่าว

4. หากมีความจำเป็นให้สำนักงานคณะกรรมการป้องกันและปราบปรามยาเสพติด (สำนักงาน ป.ป.ส.) ร่วมกับ กต. สามารถแก้ไขปรับปรุงถ้อยคำของบันทึกความเข้าใจฯ ได้เท่าที่ไม่ขัดต่อหลักการและสาระสำคัญที่จะได้รับความเห็นชอบจากคณะรัฐมนตรีหรือเป็นประโยชน์ต่อประเทศไทย โดยไม่ต้องนำเสนอคณะรัฐมนตรีพิจารณาให้ความเห็นชอบอีกครั้ง

**สาระสำคัญของบันทึกความเข้าใจฯ** เป็นการกำหนดกรอบความร่วมมือในภาพกว้างระบุขอบเขตความร่วมมือร่วมกันในทุกมาตรการ ทั้งด้านการลดอุปสงค์และอุปทานของยาเสพติด การบำบัดรักษาและฟื้นฟูผู้ติดยาเสพติด การตรวจพิสูจน์ยาเสพติด การแลกปลี่ยนองค์ความรู้ทางวิชาการ รวมถึงวิธีปฏิบัติที่ดีที่สุดของทั้งสองประเทศ อาทิ เรื่อง การควบคุมเคมีภัณฑ์และสารตั้งต้น และการควบคุมการปลูกพืชฝิ่นอย่างถูกกฎหมายจากฝ่ายอินเดีย และความรู้ด้านการพัฒนาทางเลือกจากฝ่ายไทย ทั้งนี้ มีวัตถุประสงค์เพื่อเสริมสร้างความร่วมมือระหว่างกันในการต่อสู้กับปัญหายาเสพติดให้มีประสิทธิภาพดียิ่งขึ้น อีกทั้งเป็นการแสดงเจตนารมณ์ทางการเมืองระหว่างประเทศถึงความแน่วแน่ของทั้งสองประเทศในการมีความร่วมมือต่อกันในเรื่องดังกล่าว และจะส่งผลกระทบเชิงบวกต่อสถานการณ์ยาเสพติด โดยเฉพาะอย่างยิ่งในพื้นที่สามเหลี่ยมทองคำและเป็นประโยชน์ต่อประเทศไทยโดยตรง

**21. เรื่อง การเสนอชื่อสำนักงานการตรวจเงินแผ่นดินเข้ารับการคัดเลือกเป็นคณะกรรมการผู้ตรวจสอบภายนอกแห่งสหประชาชาติ (United Nations Board of Auditors) และผู้ตรวจสอบภายนอก (External Auditor) ของหน่วยงานภายใต้องค์การสหประชาชาติหรือหน่วยงานระหว่างประเทศอื่น**

          คณะรัฐมนตรีมีมติอนุมัติตามที่สำนักงานตรวจเงินแผ่นดิน (สตง.) เสนอ ดังนี้

                   1. อนุมัติให้ สตง. สมัครเข้ารับการคัดเลือกและปฏิบัติหน้าที่เป็นคณะกรรมการผู้ตรวจสอบภายนอกแห่งสหประชาชาติ (UNBOA) และผู้ตรวจสอบภายนอก (External Auditor) ของหน่วยงานภายใต้สหประชาชาติหรือหน่วยงานระหว่างประเทศอื่น โดยได้รับการสนับสนุนจากรัฐบาลไทย

                   2. มอบหมายให้กระทรวงการต่างประเทศ (กต.) ประสานการสนับสนุนติดตาม ผลักดัน เกี่ยวกับการหาเสียง ขอเสียง แลกเปลี่ยนเสียงสนับสนุน ทั้งในกรอบทวิภาคีและพหุภาคีในโอกาสและรูปแบบที่เหมาะสมอย่างต่อเนื่อง ตลอดจนการจัดกิจกรรมที่เป็นการสร้างความโดดเด่นหรือ raise visibility/raise profile ของ สตง. ในการสมัครเข้ารับการคัดเลือกเป็นคณะกรรมการผู้ตรวจสอบภายนอกแห่งสหประชาชาติ (UNBOA) และผู้ตรวจสอบภายนอก (External Auditor) ของหน่วยงานภายใต้สหประชาชาติหรือหน่วยงานระหว่างประเทศอื่นทุกหน่วยงาน

**สาระสำคัญของเรื่อง**

                   สตง. รายงานว่า การสมัครเพื่อดำรงตำแหน่ง UNBOA จะต้องแข่งขันกับประเทศอื่น ๆ สตง. จำเป็นต้องสร้างความโดดเด่นให้เป็นที่ประจักษ์ในระดับนานาชาติ ดังนั้น การสมัครเป็นผู้ตรวจสอบภายนอก (External Auditor) ของหน่วยงานภายใต้สหประชาชาติหรือหน่วยงานระหว่างประเทศอื่นถือเป็น กลยุทธ์ที่สำคัญในการเตรียมความพร้อมและเป็นเรื่องที่ต้องเร่งดำเนินการเพื่อสร้างจุดแข็งให้กับ สตง. หาก สตง. ได้รับคัดเลือกฯ จะเป็นการสร้างโอกาสในการสั่งสมประสบการณ์ที่สำคัญในระดับนานาชาติ ถือเป็นการยกระดับของ สตง. ในฐานะสถาบันการตรวจสอบสูงสุดของประเทศไทยให้ได้รับการยอมรับในระดับสากล

                   นอกจากนี้ การตรวจสอบของ สตง. ถือเป็นกลไกสำคัญในการเสริมสร้างความโปร่งใสและธรรมมา

ภิบาลของประเทศ การได้รับการสนับสนุนจากรัฐบาลไทยให้เข้ารับการคัดเลือกเป็นคณะกรรมการผู้ตรวจสอบภายนอกแห่งสหประชาชาติ (UNBOA) และผู้ตรวจสอบภายนอก (External Auditor) ของหน่วยงานภายใต้องค์การสหประชาชาติหรือหน่วยงานระหว่างประเทศอื่น ย่อมแสดงให้เห็นว่ารัฐบาลไทยให้ความสำคัญกับการสร้างความโปร่งใสและธรรมาภิบาลในทุกภาคส่วน ไม่ว่าจะเป็นในระดับประเทศและระดับนานาชาติ ถือเป็นการสร้างภาพลักษณ์ที่ดีให้กับประเทศไทย

**22. เรื่อง การเสนอโขนและนวดไทย เป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก**

                   คณะรัฐมนตรีมีมติเห็นชอบตามที่กระทรวงวัฒนธรรม (วธ.) เสนอ ดังนี้

                   1. เห็นชอบเอกสารนำเสนอโขน ขึ้นบัญชีเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก

                   2. เห็นชอบเอกสารนำเสนอนวดไทย ขึ้นบัญชีเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก

                   3. เห็นชอบให้อธิบดีกรมส่งเสริมวัฒนธรรม ในฐานะเลขานุการคณะกรรมการส่งเสริมและรักษามรดกภูมิปัญญาทางวัฒนธรรม เป็นผู้ลงนามในเอกสารนำเสนอโขนและนวดไทย ในฐานะตัวแทนของประเทศไทย เพื่อเสนอขึ้นบัญชีเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก

**สาระสำคัญของการนำเสนอโขน (ภายใต้ชื่อ KHON) และนวดไทย (ภายใต้ชื่อ NUAD THAI)** สรุปรายละเอียดได้ ดังนี้

                   1. **การนำเสนอโขน (ภายใต้ชื่อ KHON)** ขึ้นบัญชีเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก เนื่องจากโขนมีคุณค่าที่มีความสำคัญเป็นศิลปะการแสดงชั้นสูงที่สืบทอดมาตั้งแต่สมัยกรุงศรีอยุธยา พัฒนามาจากศิลปะหลายแขนงประกอบกันเป็นการแสดงที่งดงาม เป็นเอกลักษณ์ โดยรวมเอาดนตรีไทย วรรณกรรม และงานช่างฝีมือหลายด้านมาผสานกันอย่างลงตัว โขนจึงเป็นนาฏกรรมที่เป็นเอกลักษณ์อันโดดเด่น และมีความวิจิตรงดงามที่น่าภูมิใจของประเทศไทย อีกทั้งโขนมีการปฏิบัติและถ่ายทอดกระจายไปทั่วประเทศในหลายลักษณะ ทั้งชุมชนโขนมืออาชีพ ศิลปินแห่งชาติ ศิลปินสาขาต่าง ๆ หน่าวยงานภาครัฐ ภาคเอกชนและประชาสังคมชุมชนทางการศึกษาตั้งแต่ระดับโรงเรียนไปจนถึงระดับมหาวิทยาลัย และสถาบันเอกชน รวมถึงชุมชนที่เกี่ยวข้องกับการแสดงโขน เช่น การทำเครื่องแต่งกาย เครื่องประดับ ฉาก และชุมชนที่ชื่นชอบการแสดงโขน ทุกเพศทุกวัย ซึ่งการนำเสนอดังกล่าวสอดคล้องกับลักษณะของมรดกภูมิปัญญาทางวัฒนธรรม ตามที่นิยามไว้ในมาตรา 2 ของอนุสัญญา โขนมี 3 ลักษณะ คือ ศิลปะการแสดง การปฏิบัติทางสังคม พิธีกรรม งานเทศกาล และงานช่างฝีมือดั้งเดิม โขนเป็นศิลปะการแสดงที่ทุกเพศ ทุกวัย สามารถเข้าฝึกทักษะการแสดงได้ โดยมีการไหว้ครูเป็นขนบจารีตที่สำคัญ การขึ้นบัญชีเรื่องที่นำเสนอนี้จะเป็นคุณประโยชน์และส่งเสริมให้เกิดการแลกเปลี่ยนเรียนรู้ อันแสดงถึงความหลากหลายทางวัฒนธรรมอย่างกว้างขวางทั่วโลก ทั้งยังสะท้อนถึงความสามารถในการสร้างสรรค์ของมนุษย์ ทำให้คนรุ่นใหม่สนใจมีส่วนร่วมกับกิจกรรมต่าง ๆ ที่เกี่ยวข้องกับโขน ทั้งการจัดทำบท การแสดง ดนตรี เครื่องแต่งกาย ฉาก และเทคโนโลยีที่ใช้ในการแสดง รวมทั้งกระตุ้นให้มีการศึกษาวิจัยและพัฒนาทางวิชาการ

                   2. **การนำเสนอนวดไทย (ภายใต้ชื่อ NUAD THAI)** ขึ้นบัญชีเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก เนื่องจากการนวดไทยมีคุณค่าความสำคัญ ภูมิปัญญาการนวดไทยเป็นศาสตร์และศิลป์ทางการแพทย์ดั้งเดิมเกี่ยวกับการดูแลสุขภาพที่มีความสัมพันธ์เกี่ยวข้องกับวัฒนธรรมท้องถิ่น และเป็นการรักษาทางเลือกควบคู่ไปกับการดูแลสุขภาพตามแบบแผนตะวันตกสมัยใหม่ โดยจารึกวัดโพธิ์ที่ปรากฏความรู้เกี่ยวกับตำราการนวดแผนโบราณวัดโพธิ์ ได้จารึกเป็นมรดกความทรงจำแห่งโลกเมื่อปี พ.ศ. 2554 การนำเสนอนี้สอดคล้องกับลักษณะของมรดกภูมิปัญญาทางวัฒนธรรม ตามที่นิยามไว้ในมาตรา 2 ของอนุสัญญาฯ มีลักษณะที่สอดคล้องกับอนุสัญญาฯ คือ ความรู้และการปฏิบัติเกี่ยวกับธรรมชาติและจักรวาล โดยเป็นภูมิปัญญาที่เติบโตมาจากปฏิบัติการในระดับครอบครัวและชุมชน เกษตรกรรม และพัฒนาต่อเนื่องมาจนเป็นศาสตร์ในการดูแลสุขภาพที่ใช้มือหรือส่วน ต่าง ๆ ของร่างกายในการปรับพลังและโครงสร้างของร่างกายโดยไม่ใช้ยาเพื่อบำบัดความเจ็บป่วยที่เกิดจากลมในเส้นติดขัดและทำให้ธาตุทั้ง 4 เป็นปกติ

**ผลประโยชน์ที่คาดว่าจะได้รับ**การดำเนินการตามพันธกรณีภายใต้อนุสัญญาฯ จะเป็นการส่งเสริมความร่วมมือระหว่างประเทศและเป็นการพัฒนาการส่งเสริมรักษามรดกวัฒนธรรมที่จับต้องไม่ได้ของไทยให้เข้มแข็งและมีประสิทธิภาพยิ่งขึ้น กระตุ้นให้เกิดการอนุรักษ์สืบทอดและเกิดความหวงแหนมรดกทางวัฒนธรรม โดยการให้ความร่วมมืออย่างใกล้ชิดกับผู้ปฏิบัติและผู้สืบทอดมรดกทางวัฒนธรรม รวมทั้งเป็นการยืนยันบทบาทของไทยในเวทีโลก โดยไทยจะถูกจารึกไว้ในรายชื่อประเทศที่ตระหนักและเห็นคุณค่าชนกลุ่มน้อยและชุมชนระดับนานาชาติ ซึ่งจะเป็นผลดีต่อเศรษฐกิจและการท่องเที่ยวของประเทศ รวมทั้งไม่สร้างผลเสียต่อมรดกทางวัฒนธรรมที่จับต้องไม่ได้ (เช่น การใช้ประโยชน์ในเชิงพาณิชย์แบบไม่เหมาะสม)

|  |
| --- |
| **แต่งตั้ง** |

**23. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับทรงคุณวุฒิ**

**(สำนักนายกรัฐมนตรี)**

คณะรัฐมนตรีมีมติอนุมัติตามที่สำนักงาน ก.พ. เสนอแต่งตั้ง **นางสาวอรวรรณ นุ้ยภักดี**

ที่ปรึกษาระบบราชการ (นักทรัพยากรบุคคลเชี่ยวชาญ) สำนักงาน ก.พ. ให้ดำรงตำแหน่ง ที่ปรึกษาระบบราชการ

(นักทรัพยากรบุคลทรงคุณวุฒิ) สำนักงาน ก.พ. สำนักนายกรัฐมนตรี ตั้งแต่วันที่ 30 ธันวาคม 2559 ซึ่งเป็นวันที่

มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป

**24. เรื่อง การเปิดสถานกงสุลกิตติมศักดิ์สหรัฐเม็กซิโกประจำจังหวัดระยองและการแต่งตั้ง นายอัศวิน เตชะเจริญวิกุล ให้ดำรงตำแหน่ง กงสุลกิตติมศักดิ์สหรัฐเม็กซิโกประจำจังหวัดระยอง (กระทรวงการต่างประเทศ)**

คณะรัฐมนตรีมีมติอนุมัติ กรณีรัฐบาลสหรัฐเม็กซิโกเสนอขอเปิดสถานกงสุลกิตติมศักดิ์สหรัฐเม็กซิโกประจำจังหวัดระยอง โดยมีเขตกงสุลครอบคลุมจังหวัดระยอง จันทบุรี ชลบุรี ตราด ฉะเชิงเทรา ปราจีนบุรี และสระแก้ว และแต่งตั้ง **นายอัศวิน เตชะเจริญวิกุล** ให้ดำรงตำแหน่ง กงสุลกิตติมศักดิ์สหรัฐเม็กซิโกประจำจังหวัดระยอง ตามที่กระทรวงการต่างประเทศเสนอ

**25. เรื่อง การแต่งตั้งโฆษกกระทรวงแรงงานและรองโฆษกกระทรวงแรงงาน (ฝ่ายข้าราชการประจำ)**

คณะรัฐมนตรีมีมติรับทราบตามที่กระทรวงแรงงาน (รง.) มีคำสั่งแต่งตั้งให้ **นายอนันต์ชัย อุทัยพัฒนาชีพ** ผู้ตรวจราชการกระทรวงแรงงาน **เป็นโฆษกกระทรวงแรงงาน** และ**นางเพชรรัตน์ สินอวย** ผู้ตรวจราชการกระทรวงแรงงาน **เป็นรองโฆษกกระทรวงแรงงาน** (ฝ่ายข้าราชการประจำ) เพื่อปฏิบัติหน้าที่ในการเผยแพร่ประชาสัมพันธ์ของ รง.

**26. เรื่อง การแต่งตั้งกรรมการอื่นในคณะกรรมการปฏิรูปที่ดินเพื่อเกษตรกรรม**

คณะรัฐมนตรีมีมติอนุมัติตามที่กระทรวงเกษตรและสหกรณ์เสนอแต่งตั้ง **นายสุวิทย์ เสือเล็ก** ผู้แทนเกษตรกร ให้ดำรงตำแหน่งกรรมการอื่นในคณะกรรมการปฏิรูปที่ดินเพื่อเกษตรกรรม แทนตำแหน่งที่ว่าง เนื่องจาก นายประพัฒน์ ปัญญาชาติรักษ์ ผู้แทนเกษตรกร กรรมการอื่นในคณะกรรมการดังกล่าว ได้ลาออกจากตำแหน่ง เมื่อวันที่ 19 มกราคม 2560 ทั้งนี้ ตั้งแต่วันที่ 28 มีนาคม 2560 เป็นต้นไป และให้อยู่ในตำแหน่งเท่ากับวาระที่เหลืออยู่ของกรรมการที่ได้แต่งตั้งไว้แล้ว

**27. เรื่อง แต่งตั้งกรรมการผู้ทรงคุณวุฒิในคณะกรรมการบริหารสำนักงานพัฒนาการวิจัยการเกษตร**

คณะรัฐมนตรีมีมติอนุมัติตามที่กระทรวงเกษตรและสหกรณ์เสนอแต่งตั้งกรรมการผู้ทรงคุณวุฒิในคณะกรรมการบริหารสำนักงานพัฒนาการวิจัยการเกษตร จำนวน 5 คน แทนคณะกรรมการชุดเดิมที่ดำรงตำแหน่งครบวาระสามปีแล้ว เมื่อวันที่ 28 ตุลาคม 2559 ดังนี้

1. นายทวีศักดิ์ ภู่หลำ ผู้ทรงคุณวุฒิด้านการเกษตร

2. นางสาวสุกัญญา ธีระกูรณ์เลิศ ผู้ทรงคุณวุฒิด้านวิทยาศาสตร์

3. นายอุดม วงศ์วิวัฒน์ไชย ผู้ทรงคุณวุฒิด้านอุตสาหกรรม

4. นายวีระชัย นาควิบูลย์วงศ์ ผู้ทรงคุณวุฒิด้านการบริหาร

5. นายสมหมาย เตชะศิรินุกูล ผู้ทรงคุณวุฒิด้านการพาณิชย์

ทั้งนี้ ตั้งแต่วันที่ 28 มีนาคม 2560 เป็นต้นไป

**28. เรื่อง การแต่งตั้งกรรมการผู้ทรงคุณวุฒิในคณะกรรมการมาตรวิทยาแห่งชาติ**

คณะรัฐมนตรีมีมติอนุมัติตามที่กระทรวงวิทยาศาสตร์และเทคโนโลยีเสนอแต่งตั้งกรรมการผู้ทรงคุณวุฒิในคณะกรรมการมาตรวิทยาแห่งชาติ ตามพระราชบัญญัติพัฒนาระบบมาตรวิทยาแห่งชาติ พ.ศ. 2540 ซึ่งแก้ไขเพิ่มเติมโดยพระราชบัญญัติพัฒนาระบบมาตรวิทยาแห่งชาติ (ฉบับที่ 2) พ.ศ. 2559 จำนวน 5 คน ดังนี้

1. นายดำริ สุโขธนัง 2. นายเขมทัต สุคนธสิงห์ 3. นางรัตนาภรณ์ จึงสงวนสิทธิ์ 4. นายผณิศวร ชำนาญเวช

5. นายวัลลภ เตียศิริ ทั้งนี้ ตั้งแต่วันที่ 28 มีนาคม 2560 เป็นต้นไป

\*\*\*\*\*\*\*\*\*\*\*\*\*\*\*\*\*\*\*\*\*\*\*